容祖兒自認慳儉 投資全憑直覺:但係冇錯囉
2024年04月23日 18:20
東網電視
更多新聞短片
天后容祖兒今日(23日)以品牌大使身份出席銀行活動,講到理財,她稱初入行時跟Twins「得個做字」,對理財沒有概念,幸好多年來得媽媽幫她打理:「近年媽咪都會帶我去銀行了解吓,因為媽咪有時都攰,我有同佢講不如請人個幫手,佢覺得自己一手一腳做會好啲,我唔想佢咁辛苦,係時候享受人生,我花咗好長時間去說服佢交畀專業團隊處理。」
講到容媽媽投資及理財有道,問她學到媽咪幾成功力?她大讚母親精明,自己學到一成已經很好:「佢覺得我賺錢能力100分,但理財都係交畀專業團隊。(依家有幾多層樓?)都係嗰啲,冇再買,依家樓市好緊張。(個樓市跌咗,冇再買?)敵不動我不動,穩守崗位。」問她財政大權全交媽咪,是否從未試過親自下場投資?她自詡:「我係盲拳打死老師傅,有時我會畀到啲好選擇媽咪,我係憑直覺,但係冇錯囉!(有冇試過損手?)有贏有輸,但唔多,唔會係慘烈。」
她自認慳儉,屬於積穀防饑型及很有危機感:「我最大嘅目標係照顧媽媽,提供個舒適嘅生活畀佢,同埋實現自己嘅夢想,經理人會覺得我經常好緊張,反而阿Sa(蔡卓妍)就好輕鬆。」另外,日前容祖出席友人生日會,林青霞也是賓客之一,她開心表示:「我係第一次見佢,同佢傾咗一句,佢知我係乜水,好開心,佢話我唱歌好聽,又讚阿Sa演戲好,佢保養得好好,一身白色感覺好Cool。」